
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  2ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 6/2024
Στη Λευκάδα σήμερα στις 15 του μηνός Ιανουαρίου, του έτους 2024, ημέρα Δευτέρα και ώρα 15:30 ήρθε σε  δημόσια τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 693/11.1.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.

Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι εννέα (29)  μέλη, ο Πρόεδρος κήρυξε την έναρξη της Συνεδρίασης.

ΘΕΜΑ 4ο: Απόφαση Δ.Σ. για ορισμό Δημοτικού Συμβούλου από την Δημοτική Παράταξη «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» η οποία δεν εκπροσωπείται στη Δημοτική Επιτροπή, ο οποίος μπορεί να συμμετέχει στις συνεδριάσεις της Δημοτικής Επιτροπής χωρίς δικαίωμα ψήφου.

             Εισηγητής: Ευστάθιος Σκλαβενίτης, Πρόεδρος Δ.Σ.


Ο Πρόεδρος του Δημ. Συμβουλίου κ. Ευστάθιος Σκλαβενίτης, εισηγούμενος το θέμα, έθεσε υπόψη των μελών του Δ.Σ. τα εξής:

«Έχοντας  υπόψη: 
1. Τις δ/ξεις της παρ. 10 του άρθρου 8 του Ν. 5056/2023 σύμφωνα με τις οποίες με απόφαση του δημοτικού συμβουλίου δύναται να ορίζεται έως ένας (1) σύμβουλος από κάθε παράταξη που δεν εκπροσωπείται στη δημοτική επιτροπή, ο οποίος μπορεί να συμμετέχει στις συνεδριάσεις της δημοτικής επιτροπής, χωρίς δικαίωμα ψήφου.

2. Το γεγονός ότι η δημοτική παράταξη ««ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» δεν εκπροσωπείται στη Δημοτική Επιτροπή σύμφωνα με την υπ΄αριθ. 2/2024 απόφαση Δ.Σ.

                                             Εισηγούμαστε 

             Τον ορισμό ενός δημοτικού συμβούλου από την δημοτική παράταξη: «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ», ο οποίος μπορεί να συμμετέχει στις συνεδριάσεις της δημοτικής επιτροπής, χωρίς δικαίωμα ψήφου.»
Ο επικεφαλής της Δ.Π. Ευάγγελος Βερροιώτης, προτείνει τον εαυτό του, να συμμετέχει στις συνεδριάσεις της δημοτικής επιτροπής, χωρίς δικαίωμα ψήφου.
Το Δ.Σ. αφού έλαβε υπόψη του τα ανωτέρω 

ΟΜΟΦΩΝΑ ΑΠΟΦΑΣΙΖΕΙ


Ορίζει τον δημοτικό σύμβουλο κ. Ευάγγελο Βερροιώτη, από την δημοτική παράταξη: «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ», ο οποίος μπορεί να συμμετέχει στις συνεδριάσεις της δημοτικής επιτροπής, χωρίς δικαίωμα ψήφου, σύμφωνα με τις δ/ξεις της παρ. 10 του άρθρου 8 του Ν. 5056/2023.
            Η απόφαση αυτή πήρε αρ. 6/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

